Prostanthera rotundifolia

Prostanthera rotundifolia, попозната како мента со тркалезен лист или нане-грмушка со тркалезни листови е вид на цветно растение од фамилијата Усноцветни и е ендемично во југоисточна Австралија. Таа е исправена грмушка со ароматични гранки покриени со кратки влакна и жлезди, во облик на јајце до повеќе или помалку тркалезни лисја и виолетови до розеви цветови на краевите на гранките.

 Опис 
Prostanthera rotundifolia е исправена, компактна до распространета грмушка која обично расте до 0.5–3 метри висока и 1.5–2.5 метри широка со ароматични гранки кои се покриени со кратки влакна и неподвижни жлезди. Листовите се во облик на јајце до повеќе или помалку кружни, 3–20 милиметри долги и 3–15 милиметри широки на ливчето 2–8 милиметри долги. Цветовите се распоредени во пазуви на листовите во близина на краевите на гранките со брактеоли 1–2 милиметри, но тие паѓаат додека цветот се развива. Чашкините ливчиња се 4–5 милиметри долги формирани на цевка 2–3.5 милиметри долга со два лобуси, горниот лобус 1.5–2 милиметри долг. Ливчињата се виолетови до розеви и 2–8 милиметри долго формирајќи цевка во облик на чаша. Цветањето се јавува од септември до ноември.

 Таксономија и именување 
Prostanthera rotundifolia првпат била формално опишана во 1810 година од Роберт Браун во неговиот трактат Prodromus Florae Novae Hollandiae et Insulae Van Diemen. Специфичниот епитет rotundifolia значи „заоблени лисја“.

 Распространетост и живеалиште 
Растението е широко распространето и локално има честа појава во шумските предели, шумите и прашумите, често на карпестите места во источната половина на Нов Јужен Велс и јужната половина на Викторија. Таа, исто така се јавува во северна и источна Тасманија, но каде што е поретко и е наведена како „ранлива“ според Законот за заштита на загрозени видови од владата на Тасманија од 1995 година.

 Употреба во хортикултурата 
Во одгледувањето, видот и сортата 'Rosea'  ја добил наградата за градинарски заслуги на Кралското хортикултурно друштво.

 Наводи 

Категорија:Статии со микроформати за вид
Категорија:Растенија опишани во 1810 година
Категорија:Флора на Австралија